Sulavesa grundokolombo

La Sulavesa grundokolombo (Gallicolumba tristigmata) konata ankaŭ kiel Flavbrusta grundokolombo, estas birdo de la familio de Kolombedoj kiu inkludas turtojn kaj kolombojn. Ĝi estas unu el la specioj de la genro Gallicolumba kiu enhavas ankaŭ la korkolombojn, karakterizaj per ruĝega makulo en brusto. Ĝi estas mezgranda (proksimume 35 cm), grundoloĝanta kolombo. Ĝi estas ĉefe olivec-bruna kun orkolota frunto, irizece bluecverdaj krono kaj nuko, purpura makulo en kolflanko, flava brusto, malhelbruna vosto, blankaj malsupraj partoj, kaj ruĝaj kruroj. Ambaŭ seksoj estas similaj.

Indonezia endemio, tiu evitema specio estas distribuita en primaraj pluvarbaroj de Sulaveso en Wallacea. La Sulavesa grundokolombo estas surterema birdo. Ĝia dieto konsistas ĉefe el semoj kaj falintaj fruktoj. La ino demetas ununuran blankan ovon.

La Sulavesa grundokolombo estis taksita kiel Malplej Zorgiga fare de la Internacia Ruĝa Listo de Endanĝeritaj Specioj.

 Referencoj 

 Eksteraj ligiloj 

 BirdLife Species Factsheet

Kategorio:Kolombedoj
Kategorio:Orientalisa faŭno
Kategorio:Birdoj de Azio
Kategorio:Endemismoj ĉe birdoj
Kategorio:Birdoj de Indonezio